সামার রিডিং চ্যালেঞ্জ

সামার রিডিং চ্যালেঞ্জ হলো যুক্তরাজ্যের পাবলিক লাইব্রেরিগুলোতে প্রতি বছর আয়োজিত একটি বার্ষিক শিক্ষামূলক প্রতিযোগিতা। 'দ্য রিডিং এজেন্সি'  নামক একটি সংস্থা এটি পরিচালনা করে। গ্রীষ্মকালীন ছুটির সময় প্রাথমিক বিদ্যালয়ের শিশুদের বই পড়ায় আগ্রহী করে তোলার উদ্দেশ্যে ১৯৯৯ সালে এটি প্রথম শুরু হয়। অংশগ্রহণকারী শিশুদের পঠন দক্ষতার স্তর অনুযায়ী স্টিকার ও পদক প্রদান করা হয়। দৃষ্টি প্রতিবন্ধী শিশুদের জন্য এখানে বড় হরফে মুদ্রিত পড়ার সামগ্রী এবং ব্রেইল পদ্ধতির তথ্যও সরবরাহ করা হয়। প্রতি বছর এই প্রতিযোগিতার জন্য একটি নির্দিষ্ট মূলভাব বা 'থিম' নির্ধারণ করা হয়, যা সাধারণত কোনো জনপ্রিয় শিশুসাহিত্যিক বা বিশেষ ধারার সাহিত্যকে কেন্দ্র করে সাজানো হয়।

সামার রিডিং চ্যালেঞ্জের ওপর পরিচালিত একটি গবেষণা সমীক্ষায় দেখা গেছে যে, এই উদ্যোগটি গ্রীষ্মকালীন দীর্ঘ ছুটিতে শিশুদের পঠন দক্ষতার যে অবনতি ঘটে (যাকে 'সামার হলিডে ডিপ' বলা হয়), তা রোধ করতে কার্যকর ভূমিকা পালন করে।

 ইতিহাস 
১৯৯৯ সালে 'রিডিং সাফারি' থিমের মাধ্যমে সামার রিডিং চ্যালেঞ্জের যাত্রা শুরু হয়।

গ্রীষ্মকালীন ছুটির সময় শিশুদের বই পড়ার অভ্যাস ধরে রাখতে এবং তাদের সাক্ষরতার মান বজায় রাখতে এই উদ্যোগ নেওয়া হয়েছিল। ১৯৯৯ সালে এর প্রথম বছরেই প্রায় ৪,৫০,০০০ শিশু এতে অংশগ্রহণ করে। একটি জাতীয় জনসংযোগ অভিযান এবং সকল লাইব্রেরিতে অভিন্ন পেশাদার সামগ্রী ব্যবহারের মাধ্যমে এই কর্মসূচির ব্যাপক সাফল্য নিশ্চিত করা হয়।

২০০৬ সালে প্রকাশিত একটি গবেষণা প্রতিবেদনে উল্লেখ করা হয় যে, অংশগ্রহণকারী শিশুদের মধ্যে অন্তত ৬০% এই চ্যালেঞ্জের সরাসরি প্রভাবে বই পড়ার প্রতি অধিক আগ্রহী হয়ে উঠেছে।

 যেভাবে কাজ করে 
নিবন্ধনের জন্য প্রথমে শিশুকে তার লাইব্রেরি কার্ড নিয়ে লাইব্রেরির ডেস্কে যোগাযোগ করতে হয়। এরপর তাকে একটি 'চ্যালেঞ্জ শিট' দেওয়া হয়, যেখানে সে তার অগ্রগতির হিসাব রাখে। শিশুটি লাইব্রেরি থেকে একবারে দুটি করে বই সংগ্রহ করে, সেগুলো পড়ে তার বিবরণ শিটে লিখে লাইব্রেরিয়ানকে দেখায়। বিনিময়ে সে তার শিটে লাগানোর জন্য স্টিকার পায় (যার অনেকগুলো ঘষলে সুগন্ধ বের হয়)। এভাবে মোট ছয়টি বই পড়া শেষ হলে এবং প্রয়োজনীয় স্টিকার সংগ্রহ করলে তাকে একটি পদক ও প্রশংসাপত্র বা সার্টিফিকেট প্রদান করা হয়।

 সুযোগ-সুবিধা ও বৈচিত্র্য 
ওয়েলসে এই প্রতিযোগিতার বেশিরভাগ সামগ্রী ইংরেজি ও ওয়েলশ । এই উভয় ভাষায় দ্বোভাষী সংস্করণে পাওয়া যায়। স্কটল্যান্ডে এই কর্মসূচিটি 'টেসকো ব্যাংক' কর্তৃক স্পন্সর করা হয়। যুক্তরাজ্যের বাইরে আয়ারল্যান্ড এবং আন্তর্জাতিকভাবে ব্রিটিশ কাউন্সিলের মাধ্যমেও এটি পরিচালিত হয়।

শিশুদের জন্য একটি ইন্টারঅ্যাক্টিভ ওয়েবসাইট রয়েছে, যেখানে তারা নিজেদের প্রোফাইল তৈরি করতে পারে এবং বই সম্পর্কে অন্যদের সাথে কথা বলতে পারে। এছাড়া 'ডিজিটাল বুক সর্টারের' মাধ্যমে তারা পরবর্তীতে কী বই পড়বে, সে বিষয়েও পরামর্শ পেতে পারে।

 বার্ষিক মূলভাব বা থিমসমূহ 
+বছর  থিম বা মূলভাব  বিষয়বস্তু  বিশেষ দ্রষ্টব্য১৯৯৯  রিডিং সাফারি  - ২০০৭  দ্য বিগ ওয়াইল্ড রিড  পরিবেশ ২০০৮  টিম রিড  খেলাধুলা  বেইজিং অলিম্পিক ২০০৮ উপলক্ষে২০০৯  কোয়েস্ট-সিকার্স  ফ্যান্টাসি ২০১০  স্পেস হপ  মহাকাশ ও নভোচারী ২০১৩  ক্রিপি হাউস  ভূত-প্রেত  চিত্রায়ন: ক্রিস রিডেল২০১৫  রেকর্ড ব্রেকার্স  বিশ্ব রেকর্ড  গিনেস ওয়ার্ল্ড রেকর্ডসের সাথে যৌথভাবে২০১৬  দ্য বিগ ফ্রেন্ডলি রিড  রোয়াল্ড ডাহল  রোয়াল্ড ডাহলের শততম জন্মবার্ষিকী উপলক্ষে২০১৮  মিসচিফ মেকার্স  বিনো  বিনো কমিকসের ৮০তম বার্ষিকী উপলক্ষে২০১৯  স্পেস চেজ  মহাকাশ  চাঁদে অবতরণের ৫০তম বার্ষিকী উপলক্ষে২০২৩  রেডি, সেট, রিড  খেলাধুলা  যুব ক্রীড়া ট্রাস্টের সহযোগিতায়

 স্বেচ্ছাসেবীর সুযোগ 
১৩ থেকে ২৪ বছর বয়সী তরুণদের জন্য এই প্রতিযোগিতার সময় লাইব্রেরিতে স্বেচ্ছাসেবক হিসেবে কাজ করার সুযোগ থাকে। তারা মূলত অংশগ্রহণকারী ছোট শিশুদের সহায়তা করে থাকে। ২০১৫ সালে প্রায় ৮,০০০ তরুণ এই কর্মসূচিতে স্বেচ্ছাসেবক হিসেবে কাজ করেছিলেন।

 আঞ্চলিক ভিন্নতা 
পাবলিক লাইব্রেরিগুলোকে রিডিং এজেন্সির কাছ থেকে সামগ্রী কিনে এই প্রতিযোগিতায় যুক্ত হতে হয়। কিছু এলাকা নিজস্ব নামেও এমন কর্মসূচি পরিচালনা করে। যেমন- লন্ডনের ক্রয়ডন কাউন্সিল বহু বছর ধরে 'বুক ট্রেইল' নামে একটি প্রতিযোগিতা চালাত। ব্রিটিশ র‍্যাপার স্টর্মজি তার শৈশবে এই বুক ট্রেইলে অংশ নিতেন এবং স্মৃতিচারণ করে বলেন যে তিনি কেবল ব্যাজ জেতার নেশায় সারা দিন লাইব্রেরিতে পড়ে থাকতেন। বর্তমানে ক্রয়ডনও মূল সামার রিডিং চ্যালেঞ্জের সাথে যুক্ত হয়েছে।

 তথ্যসূত্র 

বিষয়শ্রেণী:শিশুসাহিত্য বিষয়ক সংগঠন
বিষয়শ্রেণী:শৈশব শিক্ষা উপকরণ
বিষয়শ্রেণী:১৯৯৯-এ প্রতিষ্ঠিত পুনরাবৃত্তিমূলক অনুষ্ঠান
বিষয়শ্রেণী:সাক্ষরতা প্রচারকারী সংস্থা
বিষয়শ্রেণী:শিশুদের শিল্প সংগঠন